
 Univerzita Konštantína Filozofa v Nitre (ďalej len „UKF“) ako verejný obstarávateľ v zmysle § 7 ods. 1 písm. d) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) predkladá podľa § 117 v nadväznosti na § 5 ods. 4 tohto zákona 

výzvu na predloženie cenovej ponuky

1. Názov zákazky: 

„Čistiace a hygienické prípravky a výrobky na upratovanie pre UKF v Nitre“

2. Identifikácia verejného obstarávateľa: 

Názov: Univerzita Konštantína Filozofa v Nitre 
Sídlo: Tr. A. Hlinku 1, 949 74 Nitra 
IČO: 00157716 
DIČ: 2021246590 
IČ DPH: SK2021246590 
Banka: Štátna pokladnica 
Štatutárny orgán: prof. RNDr. Libor Vozár, CSc., rektor univerzity 

3. Kontaktná osoba: 
Ing. Lucia Kudročová, tel.: 037/6408 060, e-mail: lkudrocova@ukf.sk 

4. Opis predmetu zákazky: 
4.1. Predmetom zákazky je dodávka čistiacich, hygienických prípravkov a výrobkov na upratovanie do  vybraných pracovísk UKF v Nitre na obdobie  12 mesiacov od nadobudnutia účinnosti rámcovej dohody.

4.2.  Podrobná špecifikácia predmetu tejto zákazky tvorí Prílohu č. 1 výzvy.

4.3. Verejný obstarávateľ požaduje predloženie ponuky, ktorá bude akceptovať všetky stanovené podmienky. Zloženie a chemické vlastnosti požadovaných položiek predmetu obstarávania sú uvedené ako minimálne.  V prípade, že uchádzač v navrhovaných technických vlastnostiach a parametroch použije ekvivalenty, musí odbornými dokladmi preukázať, že ním navrhované riešenie zodpovedá minimálne verejným obstarávateľom požadované alebo je progresívnejšie. Ťarcha dôkazu je na uchádzačovi.
Na posúdenie položiek ekvivalentného charakteru je uchádzač povinný predložiť nasledovné:
· u ekvivalentných položiek uvedie uchádzač aj poznámku „ekvivalent“ v zozname tovarov, ktorý je súčasťou Prílohy č. 2 výzvy
· obchodné mená, resp. obchodné značky
· špecifikáciu a gramáž   v takom rozsahu, aby bolo možné posúdiť, či ekvivalentné tovary spĺňajú požadované funkčné a technické špecifikácie
· v prípade ekvivalentov s odlišnou hmotnosťou proti požadovaným obsahom balení prepočet jednotkových cien ponúkaných tovarov na požadovaný obsah balenia
· jeden kus vzorky z každého tovaru podľa tých položiek, ktoré dodávateľ ponúka ako ekvivalentný k požadovaným druhom tovarov (každá vzorka ekvivalentného tovaru bude vyskúšaná pracoviskom objednávateľa)
V prípade dodania ekvivalentu sa ekvivalentom rozumie výrobok, ktorý svojimi vlastnosťami zodpovedá rovnakej alebo lepšej kvalite uvedeného výrobku.

Predpokladaná hodnota zákazky: 53 717,20 EUR bez DPH je určená na základe poslednej ročnej spotreby.

CPV: 
39831300-9 Čistiace prostriedky na podlahu
39831600-2 Čistiace prostriedky na toalety
39832000-3 Čistiace prostriedky na riad
39831500-1 Čistiace prostriedky na autá
39833000-0 Protiprachové prostriedky
39831210-1 Saponáty na umývanie riadu
39831000-6 Pracie prostriedky
39811100-1 Osviežovač vzduchu
39830000-9 Čistiace výrobky
33711900-6 Mydlo
33741100-7 Čistiace prostriedky na ruky
33741200-8 Krémy na ruky alebo telové mlieka
33763000-6 Papierové uteráky na ruky
19640000-4 Polyetylénový odpad a odpadkové vrecká a vaky
34927100-2 Soľ na posyp ciest
15871110-8 Ocot alebo ekvivalent
24951311-8 Prípravky proti zamŕzaniu
39224300-1 Metly a kefy a iné výrobky na upratovanie domácností
39224310-4 WC kefy
39224320-7 Špongie
39224330-0 Vedrá
39224340-3 Koše
39224350-6 Lopatky na smeti
39515100-6 Záclony/závesy
39831220-4 Odmasťovacie prostriedky
39813000-4 Brúsne pasty a prášky
24455000-8 Dezinfekčné prostriedky

5. Environmentálne kritériá predmetu zákazky:
5.1. Verejný obstarávateľ požaduje od uchádzača, aby min. 30 % ponúkaného tovaru zo skupín produktov „Univerzálne čistiace prostriedky“, „Sanitárne čistiace prostriedky“, „Čistiace prostriedky na okná“, „Detergenty určené pre ručné umývanie riadu“, „Detergenty pre umývačky riadu“ a „Pracie detergenty“ spĺňalo nasledovné enviromentálne kritériá:
všetky produkty označené napríklad Environmentálne vhodný produkt (ktorý udeľuje MŽP SR),  Environmentálna značka EÚ (predtým Európsky kvet), škandinávska značka (Severská labuť – The Nordic Swan), nemecký Modrý anjel (German Blue Angel) budú považované za vyhovujúce. Udeľovanie značiek spĺňa prísne kritériá transparentnosti, vedeckej prísnosti a nediskriminácie. 


6. Miesto realizácie predmetu zákazky: 
UKF pracoviská, v 4- podlažnej budove bez výťahu a v ďalších budovách s výťahom. Všetky budovy sa nachádzajú         v Nitre.

7. Termín realizácie predmetu zákazky: do 10 pracovných dní od doručenia objednávky.

8. Možnosť predloženia ponuky: 
Verejný obstarávateľ neumožňuje rozdeliť predmet zákazky. Uchádzač musí predložiť ponuku na celý predmet zákazky.

9. Typ zmluvy a zmluvné podmienky: 
Zákazka sa bude realizovať na základe Rámcovej dohody.

10. Spôsob určenia ceny a platobné podmienky: 
10.1. Cena za celý predmet zákazky bude dohodnutá v zmysle ustanovení zákona NR SR č.18/1996 Z. z. o cenách v znení neskorších predpisov vyhlášky MF SR č. 87/1996 Z. z. v znení neskorších predpisov. 

10.2. Pri určovaní ceny uchádzač vyplní tabuľku uvedenú v prílohe č.2 (Návratka) tejto výzvy. 

10.3. Cena celkom musí zahŕňať všetky náklady uchádzača spojené s predmetom zákazky vrátane obalov, balenia, dopravy a vyloženia tovaru na konkrétne pracovisko uvedené v objednávke a ostatných nákladov s plnením. 

10.4. Verejný obstarávateľ požaduje stanoviť cenu predmetu zákazky v EUR vrátane DPH a prípadne iných zákonom stanovených príplatkov a poplatkov. 

10.5. Pokiaľ uchádzač nie je platcom DPH, výslovne na túto skutočnosť v ponuke upozorní. 

10.6. Lehota splatnosti faktúr je 30 dní odo dňa doručenia. Preddavok neposkytujeme. 

11. Dokumenty, ktoré budú obsahom ponuky: 
11.1. Scan vyplnenej a podpísanej prílohy  č. 2 výzvy.

11.2. Príloha č. 2 výzvy ako excel súbor v editovateľnej podobe.

11.3. Scan podpísaného zoznamu dodávok tovaru totožného alebo podobného s predmetom obstarávania v súlade       s § 34 ods. 1 písm. a) Zákona o verejnom obstarávaní za obdobie predošlých 3 rokov odo dňa zverejnenia výzvy, a k uvedenému zoznamu referencie vo finančnom objeme minimálne predpokladanej hodnoty zákazky.

11.4. Scan vyplnenej a podpísanej rámcovej dohody.

11.5. Dôkazy (doklady/certifikáty a pod.) o tom, že ponúkané tovary spĺňajú environmentálne kritériá z bodu 5. výzvy jedným z nasledovných spôsobov alebo oboma spôsobmi:
11.5.1. uchádzač uvedie link(y) web. stránky(nok), kde sú doklady/certifikáty a pod. verejnosti dostupné;
11.5.2. uchádzač predloží doklady/certifikáty a pod. k tým tovarom, ktoré nie sú verejnosti na internete dostupné.

12. Uplynutie lehoty na predloženie ponúk: 07.12.2020 do 10.00 hod.

[bookmark: _GoBack]13. Adresa, na ktorú sa majú ponuky doručiť elektronicky: lkudrocova@ukf.sk 


14. Kritériá na hodnotenie ponúk: 
Verejný obstarávateľ bude hodnotiť cenové ponuky podľa najnižšej celkovej ceny v EUR vrátane DPH za predmet zákazky. V prípade, že uchádzač nie je platcom DPH, bude sa hodnotiť cena celkom. 

15. Ďalšie informácie: 
15.1. Verejný obstarávateľ si vyhradzuje právo neprijať žiadnu ponuku a zrušiť vyhlásené verejné obstarávanie. 
15.2. Výzva na predloženie cenovej ponuky bude zverejnená na webovej stránke UKF v Nitre www.ukf.sk 



V Nitre, dňa 27.11.2020


Schvaľuje: 
                                                                                                                           .......................................
                                                                                                                            Ing. Dagmar Trnáková 
                                                                                                                   vedúca oddelenia obstarávania

Rámcová dohoda
Príloha č.1: Špecifikácia tovarov
Príloha č.2: Návratka


Vybavuje:	Telefón:	E-mail:	Adresa:
Ing. Lucia Kudročová	+421 37 6408 060	lkudrocova@ukf.sk	Trieda Andreja Hlinku 1
oddelenie obstarávania 			949 74, Nitra


Vybavuje:	Telefón:	E-mail:	Adresa:
Ing. Lucia Kudročová	+421 37 6408 060	lkudrocova@ukf.sk	Trieda Andreja Hlinku 1
oddelenie obstarávania 			949 74, Nitra

